CELEX: 32010D0588
Language: sl
Date: 2010-09-27 00:00:00
Title: 2010/588/EU: Sklep Sveta z dne 27. septembra 2010 o zaključku postopka posvetovanj z Republiko Niger po členu 96 Sporazuma o partnerstvu AKP-EU

2.10.2010   
            
            
               SL
            
            
               Uradni list Evropske unije
            
            
               L 260/6
            
         SKLEP SVETA
   z dne 27. septembra 2010
   o zaključku postopka posvetovanj z Republiko Niger po členu 96 Sporazuma o partnerstvu AKP-EU
   (2010/588/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 217 Pogodbe,
   ob upoštevanju Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi strani, podpisanega v Cotonouju 23. junija 2000 (1) in revidiranega v Bruslju 25. junija 2005 (2) (v nadaljnjem besedilu: Sporazum o partnerstvu AKP-EU), ter zlasti člena 96 Sporazuma,
   ob upoštevanju Notranjega sporazuma med predstavniki vlad držav članic, ki so se sestali v okviru Sveta, o ukrepih, ki naj se sprejmejo, in postopkih, katerim naj se sledi, za izvajanje Sporazuma o partnerstvu AKP-ES (3), ter zlasti člena 3 Notranjega sporazuma,
   ob upoštevanju predloga Evropske komisije,
   ob upoštevanju naslednjega:
   
               (1)
            
            
               Kršeni so bili bistveni elementu iz člena 9 Sporazuma o partnerstvu AKP-EU.
            
         
               (2)
            
            
               8. decembra 2009 in 26. maja 2010 so bila v skladu s členom 96 Sporazuma o partnerstvu AKP-EU v prisotnosti predstavnikov skupine afriških, karibskih in pacifiških držav (AKP) izvedena posvetovanja z Republiko Niger. V zadnjem krogu posvetovanj so predstavniki prehodne vlade Nigra predstavili zadovoljive predloge in zaveze –
            
         SPREJEL NASLEDNJI SKLEP:
   Člen 1
   Posvetovanja z Republiko Niger v skladu s členom 96 Sporazuma o partnerstvu AKP-EU so zaključena.
   Člen 2
   Ukrepi, določeni v priloženemu pismu, se sprejmejo kot ustrezni ukrepi v okviru člena 96(2)(c) Sporazuma o partnerstvu AKP-EU.
   Člen 3
   Ta sklep začne veljati z dnem sprejetja.
   Ta sklep ostane v veljavi 12 mesecev. Redno se pregleda vsaj vsakih šest mesecev na podlagi nadaljnjih misij, ki jih izvaja Unija.
   
      V Bruslju, 27. septembra 2010
      
         
            Za Svet
         
         
            Predsednik
         
         K. PEETERS
      
   
   
      (1)  UL L 317, 15.12.2000, str. 3.
   
      (2)  UL L 287, 28.10.2005, str. 4.
   
      (3)  UL L 317, 15.12.2000, str. 376.
   
      PRILOGA
      
         OSNUTEK PISMA
      
      Predsednik Vrhovnega sveta za ponovno vzpostavitev demokracije
      Ministrski predsednik
      Spoštovani,
      po mnenju Evropske unije (EU) sta politična kriza, do katere je v vaši državi prišlo leta 2009, in državni udar, ki se je zgodil 18. februarja 2010, huda kršitev bistvenih elementov člena 9 Sporazuma o partnerstvu AKP-EU. Zato je v izjavi uradnega govorca visoke predstavnice Catherine Ashton z dne 19. februarja 2010 EU ta udar ostro obsodila, saj je v nasprotju z osnovnimi načeli demokracije. EU je nigrske organe povabila, naj se v skladu s členom 96 Sporazuma o partnerstvu AKP-EU udeležijo posvetovanj v Bruslju in s tem vzpostavila politični dialog z organi na oblasti, da se proučijo razmere in možne rešitve. Posvetovanja so se začela 8. decembra 2009, drugi krog pa je bil 26. maja 2010. Po drugem srečanju so predstavniki EU izrazili pripravljenost, da Svetu Evropske unije predlagajo ustrezne ukrepe v podporo prehodu Nigra v ponovno ustavno ureditev, kot jo napovedujejo nigrski organi.
      Na sestanku 26. maja 2010 so udeleženci razpravljali o tem, kako organizirati prehod k ponovni ustavni ureditvi ter vzpostavitvi demokratičnega režima po svobodnih in preglednih volitvah. Predstavniki Nigra so predložili tudi memorandum, v katerem so predstavljene faze in pereča vprašanja prehoda. EU se je seznanila z namenom organov Nigra, da:
      
                  —
               
               
                  vzpostavijo pluralne institucije za prehod, v katerih bodo zastopane vse politične strani v Nigru,
               
            
                  —
               
               
                  soglasno sprejmejo volilni zakonik,
               
            
                  —
               
               
                  vzpostavijo neodvisno nacionalno volilno komisijo.
               
            EU prav tako izraža zadovoljstvo nad sprejetjem časovnega načrta za vzpostavitev novega ustavnega okvira in novih demokratično voljenih organov z določenim številom volilnih rokov. Prav tako se je seznanila z zavezanostjo članov Vrhovnega sveta za ponovno vzpostavitev demokracije in civilne vlade, ki je prišla na oblast februarja 2010, usmerjanju prehoda ter z njuno odločenostjo, da ne bosta sodelovala na volitvah in bosta ob koncu obdobja prehoda, predvidoma marca 2011, oblast prepustila izvoljenim državljanom.
      EU se je med temi izmenjavami seznanila s predlogi nigrskih predstavnikov, zlasti naslednjimi zavezami, ki se ji zdijo še posebej pomembne:
      
                  1.
               
               
                  sprejetje temeljnih besedil s strani Vrhovnega sveta za ponovno vzpostavitev demokracije;
               
            
                  2.
               
               
                  organizacija ustavnega referenduma na tej podlagi;
               
            
                  3.
               
               
                  organizacija lokalnih parlamentarnih in predsedniških volitev do marca 2011;
               
            
                  4.
               
               
                  spoštovanje temeljnih pravic in državljanskih svoboščin, vključno s svobodo delovanja političnih strank;
               
            
                  5.
               
               
                  dekriminalizacija kršitev svobode tiska, zagotovitev neodvisnosti regulativnih organov in dostopom do informacij;
               
            
                  6.
               
               
                  zavezanost dobremu gospodarskemu in finančnemu upravljanju med prehodom.
               
            EU je na splošno ocenila zaveze nigrske strani kot spodbudne. Zato se je odločila, da bo v skladu s členom 96(2)(c) Sporazuma o partnerstvu AKP-EU sprejela ustrezne ukrepe, navedene v priloženi preglednici, za postopno obnovitev sodelovanja, ki bodo spremljali prehod v demokracijo.
      Zlasti bo EU tudi v prihodnje financirala ukrepe za nujno humanitarno pomoč, s katerimi bo nudila neposredno podporo ljudem Nigra ter pomagala pri političnem prehodu in izhodu iz krize. V zvezi s tem lahko EU ponudi dodatno podporo za pripravo parlamentarnih in predsedniških volitev.
      Vendar si Evropska komisija pridržuje pravico, da po potrebi ponovno prevzame funkcijo nacionalnega odredbodajalca Evropskega razvojnega sklada (ERS).
      Kot del postopka po členu 96 Sporazuma o partnerstvu AKP-EU bo EU v obdobju 12 mesecev še naprej skrbno spremljala razmere v Nigru. V tem obdobju bo v okviru člena 8 Sporazuma o partnerstvu AKP-EU potekal okrepljen dialog z vlado Nigra, ki bo spremljal proces prehoda v demokracijo, EU pa bo redno proučevala razmere. Prva nadaljnja misija se bo začela prej kot v šestih mesecih po podpisu tega pisma.
      EU si pridržuje pravico, da glede na napredek pri uresničevanju zavez prilagodi „ustrezne ukrepe“.
      EU namerava v okviru člena 8 Sporazuma o partnerstvu AKP-EU nadaljevati reden politični dialog tudi z novoizvoljeno vlado, zlasti kar zadeva reforme na področju političnega, pravosodnega in gospodarskega upravljanja ter reform varnostnega sektorja.
      S spoštovanjem,
      
         
            
               Za Svet
            
            …
         
         
            
               Za Komisijo
            
            …
         
      
      
         PRILOGA K PRILOGI: SEZNAM ZAVEZ
         Zaveze partneric
         
                     Niger
                  
                  
                     EU
                  
               
                     
                                 —
                              
                              
                                 Stanje na dan 26. maj 2010
                              
                           
                  
                     
                                 —
                              
                              
                                 Evropska unija bo tudi v prihodnje financirala ukrepe za nujno humanitarno pomoč, s katerimi bo nudila neposredno podporo ljudem ter pomagala pri političnem prehodu in izhodu iz krize.
                              
                           
               
                     
                                 —
                              
                              
                                 Soglasno prejetje volilnega zakonika (s pozitivnim mnenjem Nacionalnega posvetovalnega odbora)
                              
                           
                                 —
                              
                              
                                 Vzpostavitev neodvisne nacionalne volilne komisije, katere sestava bo določena s soglasjem (s pozitivnim mnenjem Nacionalnega posvetovalnega odbora)
                              
                           
                  
                     
                                 —
                              
                              
                                 Oživitev projekta krepitve demokracije, zlasti njegovega dela, ki zadeva podporo volitvam, ki se podaljša do naslednjih volitev. Sporazum o financiranju je v veljavi.
                              
                           
                                 —
                              
                              
                                 Obravnava zahteve organov za povečanje sredstev, ki so v sporazumu o financiranju predvidena za podporo volitvam.
                              
                           
                                 —
                              
                              
                                 Obnovitev institucionalne podpore reformam na področju upravljanja javnih financ, med drugim podpore Računskemu sodišču, da se ohrani upravičenost do proračunske podpore.
                              
                           
                                 —
                              
                              
                                 Obnovitev programa pomoči sodstvu in pravni državi (PAJED).
                              
                           
               
                     
                                 —
                              
                              
                                 Sprejetje predlaganih temeljnih zakonov s strani Vrhovnega sveta za ponovno vzpostavitev demokracije (s pozitivnim mnenjem Nacionalnega posvetovalnega odbora).
                              
                           
                                 —
                              
                              
                                 Objava volilnih seznamov (zaradi posodobitve volilnega imenika)
                              
                           
                                 —
                              
                              
                                 Dekriminalizacija kršitev svobode tiska
                              
                           
                  
                     
                                 —
                              
                              
                                 Ponovna uvedba postopka za pridobitev dovoljenja za projekte v podporo trgovini in nacionalnim statističnim sistemom.
                              
                           
                                 —
                              
                              
                                 Oživitev procesa presoje okvirnega nacionalnega programa 10. ERS (sodstvo, decentralizacija, razvoj podeželja, itd.) ter začetek potrebnih študij.
                              
                           
                                 —
                              
                              
                                 Ohranjanje preostalih sredstev iz sporazuma o financiranju za proračunsko podporo 9. ERS.
                              
                           
                                 —
                              
                              
                                 Začetek študije za opredelitev ukrepov za podporo stabilizaciji razmer na severu države.
                              
                           
                                 —
                              
                              
                                 Začetek podpore strategiji razvoja podeželja (10. ERS).
                              
                           
                                 —
                              
                              
                                 Obnovitev programa podpore razvoju rudarskega sektorja.
                              
                           
               
                     
                                 —
                              
                              
                                 Izvedba ustavnega referenduma v zadovoljivih pogojih
                              
                           
                  
                     
                                 —
                              
                              
                                 Postopno izplačilo proračunskih podpor (9. in 10. ERS).
                              
                           
                                 —
                              
                              
                                 Obnovitev razpisnega postopka za vzdrževanje cest (10. ERS).
                              
                           
                                 —
                              
                              
                                 Obnovitev razpisnega postopka za razširitev bolnišnice v Arlitu (program za rudarski sektor).
                              
                           
               
                     
                                 —
                              
                              
                                 Izvedba parlamentarnih volitev in prvega kroga predsedniških volitev v zadovoljivih pogojih
                              
                           
                                 —
                              
                              
                                 Izvedba (po potrebi) drugega kroga predsedniških volitev v zadovoljivih pogojih
                              
                           
                                 —
                              
                              
                                 Otvoritveno zasedanje nove državne skupščine
                              
                           
                                 —
                              
                              
                                 Inavguracija predsednika republike
                              
                           
                  
                     
                                 —
                              
                              
                                 Nadaljnje izplačevanje že dodeljenih proračunskih podpor.
                              
                           
                                 —
                              
                              
                                 Podpis sporazumov o financiranju za projekte v podporo trgovini in nacionalnim statističnim sistemom.
                              
                           
                                 —
                              
                              
                                 Oživitev vseh dejavnosti sodelovanja.